text: [{"text_idx": "#000000", "text": "Manslandsli\u00f0i\u00f0 stri\u0301ddist so sera v\u00e6l i\u0301 dag i\u0301 dystinum mo\u0301ti Slovakia, men ti\u0301verri enda\u00f0i dysturin vi\u00f0 26-25 tapi\u00f0, eftir 14-13 til slovakar i\u0301 ha\u0301lvleikinum."}, {"text_idx": "#000001", "text": "F\u00f8royska li\u00f0i\u00f0 byrja\u00f0i dystin heldur illa og koma afturum 7-2, a\u0301\u00f0renn okkara svara\u00f0u aftur eftir eitt time-out. F\u00f8royska li\u00f0i\u00f0 stramma\u00f0i i\u0301 i\u0301 verjupartinum og sp\u00e6ldi seg spakuliga inn i\u0301 dystin og eftir 20 minuttir var st\u00f8\u00f0an 9-9. F\u00f8royar var a\u0301 odda fyrstu fer\u00f0 i\u0301 dystinum, ta\u0301 P\u00e6tur Thomsen i\u0301 si\u0301num fyrsta landsdysti skora\u00f0i til 12-11 i\u0301 25. minutti."}, {"text_idx": "#000002", "text": "F\u00f8royska li\u00f0i\u00f0 byrja\u00f0i eisini seinna ha\u0301lvleik v\u00e6l og mi\u00f0skei\u00f0is i\u0301 seinna ha\u0301lvleiki skora\u00f0i Leivur Mortensen eisini si\u0301tt fyrsta landsli\u00f0sma\u0301l og leg\u00f0i F\u00f8royar a\u0301 odda 18-17. F\u00f8royska li\u00f0i\u00f0 var frammanfyri, men seinastu 10 minuttirnar vo\u0301ru fleiri marginalar st\u00f8\u00f0ur, sum ikki fallu til okkara lut. Helgi Hoydal sa\u0301 reytt ta\u0301 hann i\u0301 einari takling rakti ein slovaka i\u0301 h\u00f8vdi. Slovakia koma aftur fram um, men ta\u0301 i\u00f0 Nicklas Selvig javna\u00f0i til 23-23 livdi dysturin aftur."}, {"text_idx": "#000003", "text": "Slovakar vunnu to\u0301 ta\u00f0 n\u00e6stu l\u00f8tuna og vo\u0301ru frammanfyri vi\u00f0 tveimum seinastu l\u00f8tuna. Nicholas Satchwell hev\u00f0i to\u0301 tv\u00e6r bjargingar seinastu l\u00f8tuna, har fyrst Kjartan Johansen minka\u00f0i um munin til eitt ma\u0301l og si\u0301\u00f0ani og si\u0301\u00f0ani hev\u00f0i ein langa sending seinastu sekundini, sum to\u0301 ikki rakti okkara mann og ein slovaki kom i\u0301millum og dysturin var taptur."}, {"text_idx": "#000004", "text": "F\u00f8royar sp\u00e6la mo\u0301ti Luksemborg i\u0301 morgin kl. 16.30, f\u00f8royska ti\u0301\u00f0. FM1 sigur fra\u0301 dystinum, Kringvarpi\u00f0 stroymir dystin og Portal.fo hevur livescore og tekstfra\u0301s\u00f8gn."}, {"text_idx": "#000006", "text": "Hesar 16 m\u00f8ta Sv\u00f8ri\u0301ki og I\u0301slandi"}]